**Тақырыбы:**«Алтын күз»

**Мақсаты:** Алтын күз мерекесін өткізу. Күз туралы түсініктерін кеңейту. Балаларға мерекелік көңіл күй сыйлау.

**Көрнекіліктер:** Залдың іші күз мерекесіне сай безендірілген. Күз жәрмеңкесі мен жемістер және көкөністер салынған себеттер.

Әдемі сазды әуен ойналып тұрады. Бүлдіршіндер тәрбиешімен бірге кіріп, орындықтарға жайғасады.

**Жүргізуші:**

Армысыздар, халайық,

 Бармысыздар халайық!

 Күзгі тойды жұп жазбай,

Келіңдер, қарсы алайық!

Құрметті ата-аналар, әріптестер бүгін «Ақбота мен Балауса» тобының балалары дайындаған «Алтын күз» атты ертеңгілігіне қош келдіңіздер!

Құттықтау сөзі «Балдырған» балабақша меңгерушісі Шапатова С.Е. беріледі.

**Жүргізуші:**

Балалар, бүгін барлығымыз күз мерекесіне жиналдық. Қонақтар да келді. Бірақ біздің мерекеге біреу жетіспейтін сияқты. Сендер білесіңдер ме, ол кім?

**Балалар:** Күз ханшайымы.

 (Сырттан бір дыбыс естіледі,желдің шуы)

- Балалар, тыңдаңыздаршы бұл не шу? (Осы кезде әдемі әуенмен Күз ханшайымы келеді)

**Күз ханшайымы:** Сәлеметсіздер ме, балалар!

**Балалар:** Сәлеметсіз бе!

**Күз ханшайымы:** Уа, халайық, дархан далам армысың,

Табиғатым жаны жайсаң тал мүсін

Ханшайымы Күздің бүгін келіп тұр,

Алмақ болып бар халқымның алғысын.

Мен – Күз ханшайымымын.

Сендерді көргеніме қуаныштымын.

**Жүргізуші:** Қош келдің, Күз ханшайымы! Төрлет!

**Күз ханшайымы:**Балалар мен мұнда сендердің алтын күз мерекесіне дайындалып жатыр деп естідім. Енді сендердің өнерлеріңді көргім келіп тұр.

**Жүргізуші:** Әрине, қымбатты Күз ханшайымы! Біздің балалар күз туралы өлең, тақпақтар жаттап еді. Сіз жайланып отырып, балалардың өнерін тамашалаңыз.

**Жүргізуші:**

Көкөністер бәріде

Денсаулыққа пайдалы

Мұны жақсы біліңдер,

Оларды жақсы көріңдер.

Қане, ортаға пайдалы көкөністерімізді шақырамыз.

**1-бала:** (Қарбыз) «Фариза»

Қане, қарбыз таңдайық ,

Улкен кіші кәріміз.

Улкенін ал, кішісін ал

Жейміз оны бәріміз.

**2-бала:** (Пияз) «Баян»

Асханадан шықпаймын,

Атым –пияз бұқпаймын.

Көзден жасты шығарып.

Тұмаудан бірақ сақтаймын.

**3-бала:** (Қияр) Адия

Қызықтың ба қиярға,

Алда жей бер ұял ма.

Көтергенше берейін,

Қапшығыңа сияр ма?

**4-бала:** (Сәбіз) «Арияна»

Көкөніс мен қалаулы,

Жасамас менсіз Палауды.

**5-бала:** (Қызанақ) Аяулым

Қып-қызыл боп қалғанда,

Ауызыңасалғанда.

Не жетедішіркін-ай,

Қызанаққажалғанда.

**6-бала:**

(Қызылша) «Арайлым»

Ақ түсім бар қант алар,

Қызыл түсім - қанға нәр

 Ал, балақай біліп қой,

Қызылшамын пайдам бар.

«Балауса» тобы балаларының орындауында ән: «Алтын күз»

**Жүргізуші:** «Алма» ертегісін тамашалаңыздар.

**Жүргізуші:**

Біздерде ойын сауық басталады,

Тамаша би биленіп, ән салады.

Қошеметпен қол соғып отырайық,

Ұмытарсыз күні бойы шаршағанды- дей келе биші қыздарымыз бен ұлдарымызды ортаға шақырайық.

 Би: «Қолшатыр».

**Жүргізуші:**

Әсем әуен салдырған

Сәбилер де алғыр жан.

Бал дәуреннің қызығын

Есте қалар балдырған.

Кезегімізді өлең шумақтарына берейік. «Балауса» тобының балаларын ортаға шақырайық.

(Мирас,Әділет,А.Амира,Сырым,Айғаным,Аяужан,Б.Нұрсұлтан,Нұралі,

Дінмұхаммед,Валентин,Алинұр,Нұртуған,Самира,Е.Амира,Ерхан,Жансая, Ж.Нұрсұлтан,Мерей)

 **Мирас:**

Қыркүйек, қазан, қараша,

Күздің бұлар айлары.

Үлкендер қуанып балаша,

Егіндерін жинайды.

**Әділет:**

Қуандырып біздерді,

Мерекелі күз келді.

Кел жемісті алтын күз,

Кемелденсін халқымыз.

**А. Амира:**

Жүзім, алма жинаймыз,

Алтын мақа тереміз.

Үлкендерді силаймыз,

Көмектессе бәріміз.

**Сырым:**

Жайдар күз, жарқын күз,

Аяулы күз, алтын күз

Дәнге толы кең далам,

Дариядай шалқар күз.

**Айғаным:**

Ұшты талдан жапырақ,

Сары көбелек секілді.

Аспанда жай шатырлап,

Тамшы жерге секірді.

**Аяужан:**

Алма пісіп, алмұрт түсіп,

Күзде бақтар жайнайды.

Құстар қайтып, қош айтысып,

Қимас үнмен сайрады.

**Б.Нурсултан:**

Ой балалар, балалар,

Қоңырқай күз келіпті.

Қурап жапырақ солыпты,

Ел егінін орыпты.

**Нұрәлі:**

Жапырақтар сылдырлай,

Алтын күз міне келіпті.

Туған жерін қия алмай,

Ұшып құстар кетіпті.

**Дінмұхамед:**

Алтын-сары-қызыл-көк,

Алуан-алуан жапырақ.

Күзгі баққа күлімдеп,

Көз тартады атырап.

**Валентин:**

Алтынға бояп өңірді,

Күзде кеді көңілді.

Бау-бақшада орманда,

Сары жапырақ төгілді.

**Алинур:**

Кездескен соң күзімен,

Бұтағынан үзілген.

Ай жапырақ сары алтын,

Айналаның бәрі алтын.

**Нұртуған:**

Гүл жайнаған баланың

Жапырағы солыпты.

Таңырқадым қарадым,

Танымастай боыпты.

**Самира:**

Алтын-сары-қызыл-көк,

Алуан-алуан жапырақ.

Күзгі баққа күлімдеп,

Көз тартады атырап.

**Е. Амира:**

О, алақай тамаша,

Шашу шашады жапырақ.

Бақтың іші алаша.

Аунар ма еді жатып ап.

**Ерхан:**

Астық жеміс жиылды,

Қамбамызға құйылды.

Ардақты күз мың алғыс

Алдық өнім сыйыңды.

**Жансая:**

Көбейді құт береке,

Астық толы қоймамыз.

Құтты болсын мереке,

Алтын күзді тойлаймыз.

**Ж.Нурсултан:**

Өнім үйіп тастадық,

Оқуды да бастадық.

Берекелі алтын күз,

Ашық болсын аспаның.

**Мерей:**

Күн шуаққа маужырап,

Жатыр еді атырап.

Ағаштардан жамырап,

Ұшты кенет жапырақ.

**Жүргізуші:**

Шалқытып «Алтын күзде» ән салайық,

Өнерпаз өрендерге тамсанайық.

Ән-шашуын біздерге алып келген,

«Ақбота» тобын ортаға шақырайық. Ән: Жаңбыр

**Жүргізуші:**

**Ойын: «Ателье» (Сән үйі)**

**Жүргізуші:**

Берекесін сыйлауға

 Өлкемізге Күз келді.

Жемістерін жинауға

 Шақырады біздерді.

Жемістерді қарсы алайық. (Осы кезде әуен ойналады. Ортаға жемістер шығады.)

**Раяна:**

Күз,күз,күз,

Сарғаяды даламыз.

Біз,біз,біз,

Жеміс жинап аламыз.

**Алма (Әсем)**

Мен - алмамын, алмамын

Таңдай татар бал дәмім

Мына тәтті бал-дәмді

Дастарқандарыңа арнадым.
**Шие (Әділ)**

Мен шиемін, шиемін,

Күннің көзін сүйемін.

**Жүзім (Аружан)**

Мен жүзіммін, жүзіммін,

Әбден пісіп үзілдім.

Мен жүзіммін, жүзіммін

Моншақ болып тізілдім.

**Айым:**

Қарашы күз келді, күз келді

Жапырақ жауыпты іздерді.

Құс біткен керуен тізеді,

Қара бұлт қабағын түйеді.

**Айсултан:**

Келді міне күз,

Айнала сары түс.

Керемет тамаша,

Қандай әсем күз.

**Жүргізуші:**

 «Саңырауқұлақ» биі «Балауса» тобының балалары.

**Жүргізуші:** Күз ханшайымы, балалардың өнерлері ұнады ма?

**Күз ханшайымы:** Иә, балалардың бәрі өнерлі екен. Мен олардың өнерлеріне тәнті болдым. Балалар біраз дем алғанша , олардың ата-аналарын сынап көрейін. «Ұйқасын тап» ойынын ойнайық.

**Ойын:** «Ұйқасын тап»

Пісетін кезі дәл күзде,

Мезгілсіз оны үзбе.

Аузынан кетпес бал дәмі,

Онын аты- (шабдалы).

2. Кіп-кішкене болса да,

Ағаштың басын иеді.

Жемістерін айырып,

Танисың ба...?(шиені)

3. Жапырақты тасалап,

Өсетін жері- бақша-бақ.

Күрең қызыл шіркін-ай,

Оның аты....(таңқұрай)

 4.Ағайынды бәрі,

Шықса – жасыл,

Түссе – сары.

 Бұл не? (жапырақ)

**Күз ханшайымы:** Рахмет, балалар! Өнершіл - өрендерім! Мен құр келген жоқпын. Менің де өнерім бар. Биші қыздарыммен бірге ән орындап берейін.

**Би:** «Қолшатыр»

**Күз ханшайымы:** Рахмет балалар! Енді мен жүрейін. Мені басқа балалар күтіп отыр. Олардың да өнерлерін көрейін.

**Жүргізуші:**

Күз ханшайымы, саған мың алғыс! Бізге тағы кел, біз сені сағына күтеміз.

**Күз ханшайымы:**

Берекелі бақ дәулет

Артта түссін тойланып.

Сау болыңдар, балалар,

Келгенше жыл айланып. (Осы кезде әуен ойналады, Күз ханшайымы қоштасып кетеді)

**Балалар:**

Қош бол,Күз ханшайымы.

**Жүргізуші:** Келесі сөз кезегін балабақша әдіскері Иват Базоргулге беріледі.

**Жүргізуші:**

Балалар, осымен « Алтын күз» атты ертеңгілігіміз аяқталды.Сіздерді Күз мерекесімен құттықтаймыз, әр отбасыларыңызға бақыт, береке тілейміз.

Қош демейміз әлі талай сайыстар бар,

Өнерлерің өрлей берсін қайыспаңдар.

Ойлы орта кеңейсін күннен-күнге,

Өскен ұлдың жұртынан қалыспаңдар. Қош сау болыңыздар!



Ақмола облысы

Зеренді ауданы

Шағалалы ауылы

«Балдырған» балабақшасы

***Алтын күз***

(Ертеңгілік)

 Тәрбиеші: Бельгумбаева С.Г

«Ақбота» тобы

2017-2018 оқу жылы